باش ناظیر بینالی ییلدیریم تورکیه‌نین آسیا قاره سینده یئرلشن اؤلکه‌لرله تیجارت علاقه‌لرینی گوجلندیرجگینی سؤیله‌دی.
باش ناظیر بونو ویتنام-دا ایکی اؤلکه آراسین‌داکی ایش فوروموندا دئدی.
باش ناظیر بینالی ییلدیریم فورومدا ائتدیگی چیخیشدا ایکی اؤلکه ایش آدام‌لاری‌نین تز-تز بیر آرایا گله‌رک نلر حیاتا کئچیره بیله‌جک‌لرینی دیرلندیرمه‌لرینی آرزو ائتدیک‌لرینی بیل‌دیره‌رک، حکومتین وظیفه‌سی‌نین ایش آدام‌لارینا دستک اولماق، اونلارین قارشی‌سین‌داکی مانعه‌لری گؤتورمک، پروبلئم‌لرینی حل ائتمک اولدوغونو وورغولادی.
باش ناظیر خاریجه آچیق و سربست ایقتیصادیات آنلاییشی ایله گلوبال سیستمده فعال رول اوزرینه گؤتورن تورکیه‌نین ساده‌جه بولگه سل پروبلئم‌لرین دئییل گلوبال پروبلئم‌لرین حلینده ده تأثیرلی دستکی داوام ائتدیرجگینی و بئله‌لیکله ده ویتنامین دا داخیل اولدوغو 600 میلیون اها‌لییه و دونیانین 6-جی بؤیوک اقتصادی گوجونه و بو بؤلگه‌دکی ترقی پروسه سینه قوشولما هدفینی رئاللاشدیراجاغینی قئید ائتدی.
باش ناظیر ویتنام کیمی ایسترائژی اهمیتی گوج‌لو بیر اؤلکه ایله امکداش‌لیق ایچینده اولماق و بونو داها دا اینکیشاف ائتدیرمه‌ین تورکیه‌نین بیرینجی یئردکی هدف‌لرین‌دن اولدوغونو سؤزلرینه علاوه ائتدی.
